નાર્સિસસ ઇતિહાસનું જાણીતું અને માનસશાસ્ત્રીઓનું પ્રિય પાત્ર છે. નાર્સિસસ પૌરાણિક ગ્રીક કથાઓમાં આવતો બેહદ ખૂબસુરત પુરુષ હતો, જે નદીના પાણીમાં દેખાતા પોતાના જ પ્રતિબિંબના પ્રેમમાં પડીને જીવ ગુમાવી બેઠેલો. આથી માનસશાસ્ત્રીઓ પોતાની જ છબિના પ્રેમમાં પડી ગયેલા લોકોની મનોરુગ્ણતા માટે ‘નાર્સિસસ કોમ્પ્લેક્સ’ જેવો શબ્દ વાપરે છે. અને આનાથી સાવ બીજા છેડાની વૃત્તિ ‘બીડીડી’ તરીકે ઓળખવામાં આવે છે.